


Projektas

LIETUVOS RESPUBLIKOS
ĮMONIŲ REJESTRO ĮSTATYMO 3 STRAIPSNIO PAKEITIMO
ĮSTATYMAS

2001 m.		d. Nr.
Vilnius

(Žin., 1990, Nr. 24-599; 1997 Nr. 5-72)

1 straipsnis. 3 straipsnio pakeitimas
Iš 3 straipsnio pirmosios dalies išbraukti žodžius “Lietuvos bankas”, antrojoje dalyje išbraukti žodžius “Lietuvos bankas registruoja” ir po žodžių “dukterinius bankus” įrašyti žodžius “užsienio valstybių bankų filialus (skyrius)”, iš ketvirtosios dalies išbraukti žodžius “ir Lietuvos banke”, iš penktosios dalies išbraukti žodžius “Lietuvos banke” ir visą 3 straipsnį išdėstyti taip:
“1. Įmonių rejestro steigėjas yra Lietuvos Respublikos Vyriausybė, vyriausiasis tvarkytojas - Statistikos departamentas prie Lietuvos Respublikos Vyriausybės. Šį rejestrą taip pat tvarko Ūkio ministerija ir vietos savivaldos vykdomosios institucijos.
2. Ūkio ministerija registruoja iš valstybės lėšų steigiamas įmones, taip pat įmones, į kurias investuotas užsienio kilmės kapitalas, draudimo veiklą vykdančias įmones, Prekybos, pramonės ir amatų rūmus bei jų asociaciją, užsienio įmonių atstovybes, komercinius bankus ir jų padalinius (filialus, skyrius), kitas kredito įstaigas, jų statutus (įstatus), užsienio valstybių bankų dukterinius bankus, užsienio valstybių bankų filialus (skyrius) bei Lietuvos ir užsienio valstybių bankų atstovybes.
3. Statistikos departamentas kaupia, tvarko visų Lietuvos Respublikoje įregistruotų įmonių registravimo duomenis, metodiškai vadovauja registravimą atliekantiems rejestro tvarkytojams, kontroliuoja jų darbą.
4. Vietos savivaldos vykdomosios institucijos registruoja įmones, kaupia ir tvarko įmonių, įsteigtų jų teritorijose, registravimo duomenis, išskyrus įmones, registruojamas Ūkio ministerijoje.
5. Įregistravus įmonę Ūkio ministerijoje arba vietos savivaldos vykdomojoje institucijoje, registravimo duomenys turi būti per 5 dienas pateikti vyriausiajam rejestro tvarkytojui. Ūkio ministerijoje įregistruotos įmonės registravimo duomenis vyriausiasis rejestro tvarkytojas turi per 3 dienas perduoti vietos savivaldos vykdomajai institucijai, kurios teritorijoje yra įmonės buveinė.”



Skelbiu šį Lietuvos Respublikos Seimo priimtą įstatymą. 

